Et år efter avisen The Guardian først dokumenterede slavelignende forhold for VM-arbejderne i Qatar, skriver avisen nu, at der stadig er fortvivlende forhold for arbejderne.

Flere migrantarbejdere fortæller til avisen, at de har arbejdet i op til 13 måneder uden at få løn, og at de nu er fanget i Qatar uden at have penge til en billet hjem.

Oliestaten bestilte ellers en rapport i foråret, der påpegede, at der er brug for mere end 60 arbejdsmarkedsreformer, hvis arbejderne skal have ordentlige forhold.